Aare
Aare ili Aar, je najduža rijeka koja i izvire i završava svoj tok u Švicarskoj. Ulijeva se u rijeku Rajnu. Rimski naziv za ovu rijeku je Obringa. Ovaj naziv spominje Ptolomej, kao pritoku Rajne, ali do danas nije sa sigurnošću utvrđeno da li je to Aar ili Mosel. Njena ukupna dužina od izvora do ušća u Rajnu iznosi 295 km. U svom toku, njen ukupni pad iznosi 1565 metara, a površina sliva joj je 17.779 km2, gotovo cijelim dijelom unutar Švicarske, što je gotovo polovina površine zemlje, uključujući cijelu centralnu Švicarsku. Na njoj je izgrađeno više od 40 hidrocentrala.